Эмиль Талипов

**'
**Эмиль Талипов**, Эмиль Мансур улы  Талипов (''[[1984 ел]]ның [[27 гыйнвар]]ы , [[СССР]], [[РСФСР]], [[ТАССР]], [[Биектау районы]], [[Кадыш (Казан)|Кадыш]]'') — драма актеры, [[Галиәсгар Камал исемендәге Татар дәүләт академия театры]] актеры, [[Татарстанның атказанган артисты]] (''[[2018 ел|2018]]''), [[Муса Җәлил премиясе|Муса Җәлил исемендәге]] (''[[2013 ел|2013]]'') һәм [[«Тантана» премиясе|«Тантана»]] (''[[2021 ел|2021]], [[2025 ел|2025]]'') премияләре лауреаты.

== Тәрҗемәи хәле ==
[[1984 ел]]ның [[27 гыйнвар]]ында [[Татарстан АССР]] [[Биектау районы]] [[Кадыш (Казан)|Кадыш]] авылында (''1998 елдан'' [[Казанның Авиатөзелеш районы]]ндагы бистә) җырлы-моңлы укытучы гаиләсендә туган. Әтисе ― Татарстанның атказанган укытучысы, оста җырчы Мансур Талипов (2024 елда вафат), әнисе ― Әлфия чыгышлары белән [[Мамадыш районы]]ннан ([[Яңа Комазан]], [[Ташлы (Мамадыш районы)|Ташлы]] авылларыннан).  Игезәк ике апасы бар. Кече яшьтән вокал конкурсларында катнашып, еш кына беренчелекне яулый, музыка мәктәбен (''Ф. Шаляпин исемендәге малайлар хор гимназиясен'') тәмамлаган, оста итеп гармунда, гитарада уйный. [[Казан]]га [[Казан театр укуханәсе|театр укуханәсенең]] музыкаль комедия бүлегенә җырчы булу хыялы белән килгән, ләкин анда  артистлыкка укырга тәкъдим итәләр. [[Казан театр укуханәсе]]н (''[[2005 ел|2005]], укытучылары [[Әмир Камалиев]], [[Ришат Хаҗиәхмәтов]]''), [[Казан дәүләт мәдәният һәм сәнгать университеты]]ның актерлык бүлеген (''[[2008 ел|2008]], укытучысы [[Фәрит Бикчәнтәев]]''), [[Казан дәүләт мәдәният һәм сәнгать университеты]]ның режиссерлык бүлеген (''[[2008 ел|2008]]) тәмамлый.

== Иҗаты ==
[[Галиәсгар Камал исемендәге Татар дәүләт академия театры]]нда [[2008 ел]]дан бирле хезмәт итә. Үзен режиссер буларак та сынап карый: [[Камал театры]] сәхнәсендә [[Шәриф Хөсәенов]]ның «Зөбәйдә - адәм баласы» спектаклен сәхнәләштерә, [[Илгиз Зәйниев]]ның «Бәби» спектаклендә режиссер ассистенты була. Киң диапазонлы артист. Иҗатына нечкәлек, эчкерсезлек хас.

Пародияләр ясау остасы, иң беренче пародиясе [[Минтимер Шәймиев]]ка була, [[Айдар Галимов]], [[Айдар Фәйзрахманов]], [[Салават Фәтхетдинов]], [[Илдар Хәйруллин]], [[Равил Шәрәфиев]], [[Хәмдүнә Тимергалиева]] кебек танылган шәхесләргә пародияләр ясый.

Киноактер буларак та билгеле. «Дилемма» (''режиссер [[Рамил Төхфәтуллин]], [[2007 ел|2007]]''), «Ерактагы йолдызым», «Ялан аяклы кыз – 2», «Реальная сказка» (''режиссер Андрей Мармонтов, [[2011 ел|2011]]''), «Братья» (''Ринат Кәримовның диплом эше, [[2016 ел|2016]]'') фильмнарында уйный. «Поэт на все времена» документаль фильмында [[Һади Такташ|Такташ]] ролен башкара.
== Башкарган кайбер рольләре ==
* ''Ильяс'' (**төп роль*') — «Мәхәббәт FM» [[Илгиз Зәйниев]] 
* *Миркәй* — «Миркәй белән Айсылу» [[Нәкый Исәнбәт]] 
* *Ялкын* — «Бәби» [[Илгиз Зәйниев]] 
* *Исмәгыйль* — «Җилкәнсезләр»  [[Кәрим Тинчурин]] 
* *Әбүталип* — «Мәңгелек буран» [[Чыңгыз Айтматов]]  
* *Әсфәндияр* — «Мулла» [[Туфан Миңнуллин]] 
* *Бишпот Хәйбулла* — «Арбалы хатыннар» [[Зәки Зәйнуллин]] 
* *Рафаэль* — «Искән җилләр көенә» [[Зөлфәт Хәким]] 
* *Корбанов* — «Үлеп яратты» [[Ркаил Зәйдулла]] 
* *Зәйтин* — «Минем исемем Кызыл» [[Орхан Памук]] 
* *Архиепископ* — «Ричард III» [[Уильям Шекспир]]  
* *Исмәгыйль* — «Галиябану, сылуым-иркәм» [[Мирхәйдәр Фәйзи]], [[Туфан Миңнуллин]] һ. б.

== Бүләкләре, мактаулы исемнәре ==
* [[2013 ел|2013]] — [[Муса Җәлил премиясе|Татарстанның Муса Җәлил исемендәге республика бүләге]] — «*Корбанов («Үлеп яратты», Р. Зәйдулла), Әсфәндияр («Мулла», Т. Миңнуллин) рольләрен башкарган өчен''»
* 2018 — Татарстанның атказанган артисты
* 2021 — «Тантана» премиясе — «Иң яхшы ир-ат роле» номинациясендә Камал театрында куелган «Хуш авылым» документаль спектаклендәге роле өчен
* 2025 — «Тантана» премиясе лауреаты ― «Иң яхшы ир-ат роле» номинацииясендә ― Камал театрында куелган  	«Тукайның кайтуы» спектаклендә Габдулла Тукай роле өчен
## Гаилә хәле
Өйләнгән. Хатыны Илсөяр, табибә, кызы (2020), улы (2023).

## Искәрмәләр

## Сылтамалар

*  Эмиль Талипов.  Камал театры сайты 
*   Эмиль Талипов. kinopoisk.ru 

## Шулай ук карагыз
* Ләйсән Фәйзуллина

Төркем:Татар артистлары
Төркем:Камал театры актерлары
Төркем:Җәлил премиясе лауреатлары
Төркем:Татарстанның атказанган артистлары
Төркем:Казан театр укуханәсен тәмамлаучылар
Төркем:Казан дәүләт мәдәният һәм сәнгать университетын тәмамлаучылар
Төркем:«Тантана» премиясе лауреатлары